Blaze7451/Wiki-th-20250601 huggingface dataset:
แมตต์ เลอบลังก์

แมตทิว สตีเวน "แมตต์" เลอบลังก์ (Matthew Steven "Matt" LeBlanc) เกิดเมื่อวันที่ 25 กรกฎาคม ค.ศ. 1967 เป็นอดีตนักแสดงชาวอเมริกัน เป็นที่รู้จักในบทโจอี ทริบเบียนี ในซิตคอมทางช่องเอ็นบีซี เรื่อง เฟรนส์ และ โจอี ผลงานแสดงภาพยนตร์เรื่องอื่นที่สร้างชื่อของเขาอย่างเช่น Ed (1996), Lost in Space (1998), Charlie's Angels (2000) และ All the Queen's Men (2001) เลอบลังก์เป็นนักแสดงชายรุ่งโรจน์ชาวอเมริกาที่มีเชื้อสายผสมระหว่างแคนาดา อังกฤษ ไอริช ดัตซ์ เยอรมันและฮังการี

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากรัฐแมสซาชูเซตส์
ทิม รอท

ทิม รอท (Tim Roth; เกิด 14 พฤษภาคม ค.ศ. 1961) เป็นนักแสดงและผู้กำกับชาวอังกฤษ เป็นที่รู้จักในบทบาทในภาพยนตร์อเมริกันอย่าง Reservoir Dogs, Pulp Fiction, Four Rooms, Planet of the Apes, The Incredible Hulk และ Rob Roy ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม เขายังรับบทคาล ไลต์แมน ในซีรีส์โทรทัศน์เรื่อง Lie to Me

**อ้างอิง**
หมวดหมู่:นักแสดงอังกฤษ
หมวดหมู่:บุคคลจากลอนดอนโบโรซัดเดิร์ก
พอล ยัง

พอล แอนโทนี ยัง (Paul Antony Young) เกิดเมื่อวันที่ 17 มกราคม ค.ศ. 1956 เป็นนักร้องเพลงป็อปชาวอังกฤษ มีผลงานเพลงโด่งดัง อย่างเพลง 
"Wherever I Lay My Hat (That's My Home)" ที่ขึ้นอันดับ 1 บนยูเคซิงเกิ้ลส์ชาร์ต นาน 3 อาทิตย์ในช่วงฤดูร้อนปี 1983 และเพลงที่โด่งดังไปทั่วโลกในปี 1985 อย่างเพลง "Everytime You Go Away" ที่ติดอันดับ 1 บนบิลบอร์ดฮอต 100

**อ้างอิง**
หมวดหมู่:นักร้องอังกฤษ
หมวดหมู่:บุคคลจากลูตัน
ลินดา แฮมิลตัน

ลินดา แคร์รอล แฮมิลตัน (Linda Carroll Hamilton) เกิดเมื่อวันที่ 26 กันยายน ค.ศ. 1956 เป็นนักแสดงชาวอเมริกัน เป็นที่รู้จักมากที่สุดในบทแซราห์ คอนเนอร์ ในภาพยนตร์ The Terminator และภาคต่อ Terminator 2: Judgment Day และบทแคเทอรีน แชนด์เลอร์ ในซีรีส์ทางโทรทัศน์ Beauty and the Beast ที่ทำให้เธอได้รับการเสนอชื่อเข้าชิง 2 รางวัลลูกโลกทองคำและ 1 รางวัลเอมมี

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากรัฐแมริแลนด์
ฮิโรยูกิ มูราโมโตะ

ฮิโรยูกิ มูราโมโตะ (Muramoto Hiroyuki, พ.ศ. 2509 – 10 เมษายน พ.ศ. 2553) หรือที่เป็นที่รู้จักในชื่อฮิโระ มูราโมโตะ เป็นช่างภาพและผู้สื่อข่าว เคยทำงานให้กับออสเตรเลียนบอร์ดแคสติงคอร์ปอเรชัน (เอบีซี) ในโตเกียว ในปี พ.ศ. 2533s และเป็นผู้สื่อข่าวของสำนักข่าวรอยเตอร์สเป็นเวลานานกว่า 15 ปี

**การทำงาน**
มูราโมโตะจบการศึกษาจากมหาวิทยาลัยเทมเพิล เขาทำงานให้กับเอ็นบีซี และเอบีซีในเวลาต่อมา หลังจากนั้นเขาเข้าร่วมกับรอยเตอร์สในฐานะช่างภาพสมัครเล่นใน พ.ศ. 2535 และกลายมาเป็นช่างภาพอาชีพใน 3 ปีถัดมา ขณะที่เขาทำงานอยู่กับรอยเตอร์สเขาได้เดินทางไปยังพื้นที่เสี่ยงหลายพื้นที่ ทั้งประเทศเกาหลีเหนือและประเทศฟิลิปปินส์ (ในช่วงที่การเมืองไม่มั่นคง)
นอกจากนี้เขายังได้เข้าร่วมกิจกรรมการกุศลหลายประเภท โดยเขาได้ใช้เวลา 2 วัน ในการเดิน 100 กิโลเมตรบริเวณภูเขาไฟฟูจิ เพื่อนำเงินไปช่วยเหลือคนยากไร้ในทวีปแอฟริกา

**การเสียชีวิต**
มูราโมโตะถูกยิงเสียชีวิตเมื่อวันที่ 10 เมษายน พ.ศ. 2553 เวลาประมาณ 21.00 น. บริเวณถนนดินสอ หน้าอาคารพรรณี ในระหว่างที่เจ้าหน้าที่ทหารบุกเข้าสลายการชุมนุมของ นปช.แดงทั้งแผ่นดิน บริเวณสะพานผ่านฟ้าลีลาศ ซึ่งมูราโมโตะได้เข้าไปถ่ายภาพเหตุการณ์บริเวณถนนราชดำเนิน ร่างมูราโมโตะถูกส่งไปที่โรงพยาบาลกลางและถูกชันสูตรที่สถาบันนิติเวชวิทยา กรมตำรวจ โดยผลชันสูตรระบุว่าเสียชีวิตจากกระสุนปืนความเร็วสูงที่ทรวงอก ทำลายปอด และหลอดเลือดแดงใหญ่
วันที่ 30 เมษายน 2558 ศาลอาญากรุงเทพใต้มีคำสั่งว่า ไม่ทราบว่าใครเป็นผู้ลงมือกระทำหรือไม่อาจทราบได้ว่ากระสุนปืนที่ยิงถูกมูราโมโตะและผู้ตายอีก 2 คน คือ วสันต์ ภู่ทอง ผู้ร่วมชุมนุม และ ทศชัย เมฆงามฟ้า ผู้ร่วมชุมนุม มีแนววิถีกระสุนปืนมาจากทิศทางใด

**อ้างอิง**
2553
หมวดหมู่:นักข่าวชาวญี่ปุ่น
หมวดหมู่:นักถ่ายภาพชาวญี่ปุ่น
หมวดหมู่:เหยื่อฆาตกรรมชาวญี่ปุ่น
หมวดหมู่:เสียชีวิตจากอาวุธปืน
หมวดหมู่:บุคคลจากโตเกียว
หมวดหมู่:บุคคลในประวัติศาสตร์ไทย หลัง พ.ศ. 2544
เกรียนโคตรมหาประลัย

เกรียนโคตร มหาประลัย (Kick-Ass) เป็นภาพยนตร์ซูเปอร์ฮีโรตลกที่สร้างจากการ์ตูนเรื่อง Kick-Ass ของมาร์ก มิลลา และ John Romita, Jr. กำกับการแสดงโดยแมทธิว วอห์น เข้าฉายในสหราชอาณาจักรวันที่ 26 มีนาคม ค.ศ. 2010 และฉายในสหรัฐอเมริกาวันที่ 16 เมษายน ค.ศ. 2010 งบประมาณทั้งหมด 28 ล้านดอลลาร์สหรัฐ รายได้รวม 37,150,000 ดอลลาร์สหรัฐ 
และภาพยนตร์ภาคที่สองกำกับการแสดงโดย เจฟฟ์ แวดโลว์ ภาพยนตร์ออกฉายในสหราชอาณาจักรวันที่ 14 สิงหาคม ค.ศ. 2013 และฉายในสหรัฐอเมริกาวันที่ 16 สิงหาคม ค.ศ. 2013 รายได้รวม 60.7 ล้านดอลลาร์สหรัฐ 

**นักแสดง**

**อ้างอิง**
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์ที่ออกฉายในปี พ.ศ. 2556
หมวดหมู่:ภาพยนตร์ซูเปอร์ฮีโรตลก
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่ถ่ายทำในโทรอนโต
หมวดหมู่:ภาพยนตร์ที่มีฉากในนครนิวยอร์ก
ทีเอ็มเอสเอ็นเตอร์เทนเมนต์

ทีเอ็มเอสเอ็นเตอร์เทนเมนต์ (Kabushiki-gaisha Tomusu Entateinmento) หรือในชื่อเดิม โตเกียวมูฟวี่ชินชะ (Tokyo Movie Shinsha) เป็นสตูดิโอแอนิเมชันในประเทศญี่ปุ่น ก่อตั้งขึ้นในเดือนตุลาคม พ.ศ. 2489 ปัจจุบันเป็นบริษัทลูกของกลุ่มเซก้าแซมมีโฮลดิงส์ (Sega  Sammy Holdings) ทีเอ็มเอสเอ็นเตอร์เทนเมนต์เป็นหนึ่งในสตูดิโออนิเมะที่เก่าแก่ที่สุดและมีชื่อเสียงมากที่สุดในประเทศญี่ปุ่น ซึ่งไม่เพียงแต่ผลิตอนิเมะในประเทศ แต่ยังผลิตอนิเมะเพื่อฉายในต่างประเทศเช่นสหรัฐอเมริกา อิตาลีและฝรั่งเศสอีกด้วย สตูดิโอดังกล่าวใช้ชื่อทีเอ็มเอสเอ็นเตอร์เทนเมนต์เป็นชื่อบริษัท แต่ใช้ชื่อเรียกสตูดิโอว่า โตเกียวมูฟวี่ (Tōkyō Mūbī) ทีเอ็มเอสเป็นเจ้าของบริษัทย่อยเทเลคอมแอนิเมชันฟิล์ม (Telecom Animation Film) ซึ่งมักร่วมผลิตอนิเมะกับทีเอ็มเอส

**รายชื่ออนิเมะที่ผลิตโดยทีเอ็มเอส**
เรดบารอน
*ยอดนักสืบจิ๋วโคนัน
*มอนสเตอร์ฟาร์ม
*ชินเมกามิเทนเซย์ เดวิชิล
*โซนิค X
*บาคุกัน มอนสเตอร์บอลทะลุมิติ
*บาคุกัน แบทเทิลบรอว์เลอรส์ นิวเวสโทรเอีย
*จอมโจรลูแปง ที่ 3
*โดราเอมอน (ฉบับ 1973)
*อังปังแมน
*ปาร์แมน (1967-1968)
*ดี.เกรย์แมน
*โกโซจิ เก็ทโคคาเมนคุง
*แฮมทาโร่ แก๊งจิ๋วผจญภัย
*เซนต์เซย์ย่า ภาค The Lost Canvas จ้าวนรกฮาเดส
*การ์ดไฟท์
แวนการ์ด

**แหล่งข้อมูลอื่น**
  TMS  Entertainment-   Telecom Animation Film date=2008-02-09 

หมวดหมู่:บริษัทอนิเมะ
หมวดหมู่:บริษัทญี่ปุ่นที่ก่อตั้งในปี พ.ศ. 2489
หมวดหมู่:บริษัทของญี่ปุ่น
หมวดหมู่:เขตชินจูกุ
หมวดหมู่:แอนิแมกซ์
หมวดหมู่:สตูดิโอแอนิเมชันในโตเกียว
หมวดหมู่:สตูดิโอแอนิเมชันญี่ปุ่น
บรอนโตเทอเรียม

บรอนโตเทอเรียม (Brontotherium มีความหมายว่าสัตว์แห่งสายฟ้า) เป็นสกุลของสัตว์เลี้ยงลูกด้วยนมกีบคี่ในยุคก่อนประวัติศาสตร์ที่สูญพันธุ์ไปแล้วสกุลหนึ่งในวงศ์ Brontotheriidae ซึ่งเป็นวงศ์ของสัตว์กินหญ้าที่คล้ายแรดและมีความเกี่ยวพันกับม้า สกุลนี้ได้รับการค้นพบในแถบทวีปอเมริกาเหนือในช่วงปลายของยุค Eocene
ซากที่เหลือของบรอนโตเทอเรียมได้รับการค้นพบในบริเวณรัฐเซาท์ดาโคตาและเนวาดา ในอดีต ชนเผ่าซุกซึ่งเป็นชนเผ่าพื้นเมืองของอเมริกันได้ค้นพบบรอนโตเทอเรียมจากการมาของพายุฝน และเชื่อว่าเมื่อใดที่พวกมันวิ่งอยู่เหนือก้อนเมฆจะทำให้เกิดพายุฝนฟ้าคะนอง และได้เรียกพวกมันว่าม้าแห่งสายฟ้า กระดูกที่ค้นพบโดยชนเผ่าซุกนั้นเป็นกระดูกของฝูงบรอนโตเทอเรียมที่ตายจากการระเบิดของภูเขาไฟในบริเวณเทือกเขาร็อกกีซึ่งยังมีพลังอยู่และปะทุตัวบ่อยในขณะนั้น
ตาม Mihlbachler et al. 2004 สปีชีส์ทั้งหมดที่อยู่ในสกุลบรอนโตเทอเรียม ได้ถูกรวมเข้ากับสกุลเมกะเซร็อบส์ (Megacerops) แต่บางองค์กรไม่ยอมรับการรวมสกุลดังกล่าว

**ลักษณะ**
บรอนโตเทอเรียมมีความสูงประมาณ 2.5 เมตร (8.2 ฟุต) ที่บริเวณหัวไหล่ มีลักษณะคล้ายแรดตัวใหญ่ บนจมูกมีเขารูปตัววาย มีปลายทู่ยื่นออกมา

**อ้างอิง**
หมวดหมู่:สัตว์เลี้ยงลูกด้วยน้ำนมยุคก่อนประวัติศาสตร์ในทวีปอเมริกาเหนือ
พาคิเซทัส

พาคิเซทัส (Pakicetus) เป็นวาฬชนิดแรกๆของโลก อาศัยอยู่เมื่อ 50 ล้านปีมาแล้วประมาณยุคเทอร์เชียรี ยาวประมาณ 2 เมตร ใช้ชีวิตอยู่บนบกและในน้ำ เป็นวาฬพวกแรกๆที่รู้จัก รูปร่างตอนอยู่บนบกจะมีรูปร่างคล้ายหมาป่า เขาเชื่อกันว่ามันคือ ปลาวาฬที่วิ่งเดินได้ ชื่อของมันมาจากสถานที่มันถูกค้นพบคือ ปากีสถาน 
thumbnail
หมวดหมู่:วาฬ
หมวดหมู่:สัตว์เลี้ยงลูกด้วยน้ำนมยุคก่อนประวัติศาสตร์ในทวีปเอเชีย
หมวดหมู่:สัตว์ที่พบในประเทศปากีสถาน
ยูอินตาเทอเรียม

ยูอินตาเทอเรียม (อังกฤษ: Uintatherium มีความหมายว่าอสูรแห่งเทือกเขายูอินทา) เป็นสกุลของสัตว์เลี้ยงลูกด้วยน้ำนมกินพืชที่สูญพันธุ์ไปแล้วจัดอยู่ในวงศ์UintatheriidaeในอันดับDinocerata ตัวใหญ่เท่าแรด กินพืชเป็นอาหาร อาศัยอยู่ในอีโอซีน ต้นถึงกลาง  (56-38 ล้านปีก่อน) ฟอสซิลของUintatherium ancepsค้นพบที่แม่น้ำยูอินทา รัฐยูทาห์ สหรัฐอเมริกา สายพันธุ์Uintatherium insperatusค้นพบที่ มณฑลเหอหนาน ประเทศจีน
ทำให้มันได้ชื่อว่ายูอินตาเทอเรียม ยาวประมาณ 3.5 เมตร และสูงประมาณ 3 เมตร รูปร่างของมันเหมือนแรด แต่ที่จริงแล้วมันเป็นญาติห่างๆของม้า

**อ้างอิง**
หมวดหมู่:สัตว์เลี้ยงลูกด้วยน้ำนมยุคก่อนประวัติศาสตร์ในทวีปอเมริกาเหนือ
ดับเบิลเกรฟแอกเซนต์

ดับเบิลเกรฟแอกเซนต์ (double grave accent) เรียกย่อว่า ดับเบิลเกรฟ (double grave) เป็นเครื่องหมายเสริมสัทอักษรชนิดหนึ่ง ลักษณะเป็นขีดเล็ก ๆ เฉียงลงขวาสองขีดอยู่เหนืออักษร ( ◌̏ ) ใช้เขียนกำกับอักษรละตินในภาษาโครเอเชีย ภาษาสโลวีเนีย กำกับทั้งอักษรละตินและอักษรซีริลลิกในภาษาเซอร์เบีย บางครั้งก็ใช้ในสัทอักษรสากล
เครื่องหมายนี้ในภาษาโครเอเชีย ภาษาสโลวีเนีย และภาษาเซอร์เบีย ใช้แสดงเสียงวรรณยุกต์ตกลงที่เป็นเสียงสั้น แต่ไม่ค่อยใช้ในชีวิตประจำวัน จะใช้เครื่องหมายนี้เพื่ออธิบายการออกเสียงในภาษาเหล่านี้เท่านั้น สำหรับอักษรซีริลลิก А Е И О Р У ที่เทียบเท่าอักษรละติน A E I O R U ไม่มีอักขระเฉพาะตัวในรูปแบบดับเบิลเกรฟ ต้องประสมขึ้นเองจากตัวผสานดับเบิลเกรฟ (U+030F) เช่น И + ◌̏ = И̏
ในสัทอักษรสากล ดับเบิลเกรฟแอกเซนต์ใช้แทนเสียงวรรณยุกต์ต่ำพิเศษ

**อ้างอิง**
 year=1991

**ดูเพิ่ม**
 เกรฟแอกเซนต์- ดับเบิลอะคิวต์แอกเซนต์- สัญประกาศ- อีจีซา (izhitsa) อักษรซีริลลิกที่ดูคล้ายการกำกับด้วยดับเบิลเกรฟแอกเซนต์ (Ѷѷ)
หมวดหมู่:เครื่องหมายเสริมสัทอักษร
DAN DAN โคโกโระฮิกาเรเตกุ

DAN DAN โคโกโระฮิกาเรเตกุ (Dan Dan Kokoro Hikarete'ku) เป็นซิงเกิลลำดับที่ 4 ของวงเจป็อป ฟีลด์ออฟวิว (FIELD OF VIEW) ออกจำหน่ายในวันที่ 11 มีนาคม พ.ศ. 2539 เพลงดังกล่าวถูกนำไปใช้เป็นเพลงเปิดตลอดการออกอากาศของอนิเมะเรื่อง ดราก้อนบอล GT และเป็นเพลงจบของภาพยนตร์ ดราก้อนบอล วิถีแห่งเจ้ายุทธจักร ในส่วนของยอดขายซิงเกิลดังกล่าวติดอันดับ 1 ในชาร์ตออริคอนประจำสัปดาห์ในสัปดาห์แรกที่ออกจำหน่าย และติดอันดับที่ 3 ประจำชาร์ตออริคอนของปี 2539

**รายชื่อเพลง**

**เกี่ยวกับเพลง**
เนื้อเพลงของเพลง "DAN DAN โคโกโระฮิกาเรเตกุ" นี้เขียนโดยอิซูมิ ซากาอินักร้องนำของวงซาร์ด ซึ่งเคยเขียนเพลงให้กับวงฟิลด์ออฟวิวมาก่อนในสามซิงเกิลก่อนหน้าของฟิลด์ออฟวิว โดยเนื้อเพลงในเพลงนี้ไม่มีความเกี่ยวข้องใด ๆ เกี่ยวกับดราก้อนบอลเลย แต่เนื้อเพลงมีเนื้อหาเกี่ยวกับการสารภาพความรักให้กับอย่างอื่นที่สำคัญกว่า อย่างไรก็ดีเพลงดังกล่าวได้ถูกนำไปแปลเป็นหลายภาษาและบางภาษาก็เลือกที่จะใส่เนื้อเพลงที่มีความหมายเกี่ยวกับดราก้อนบอลลงไป ภายหลังซาร์ดได้ร้อง Cover เพลงนี้ในอัลบั้ม ทูเดย์อีสอะนาเธอร์เดย์ (Today is Another Day) ของตนเองโดยเวอร์ชัน Cover ดังกล่าวเรียบเรียงโดยไดซูเกะ อิเกดะ และในส่วนของเวอร์ชันต้นฉบับของฟิลด์ออฟวิวเรียบเรียงโดยฮายามะ ทาเคชิ
ในช่วงที่เพลงนี้ออกวางจำหน่าย จุง อาเบะ (Jun Abe) ได้ออกจากวงไป ทำให้บนปกของซิงเกิลดังกล่าวมีสมาชิกเพียงสามคนจากสี่คน ทั้งสามคนได้แสดงในรายการมิวสิกสเตชันของทีวีอาซาฮีเพื่อโปรโมตซิงเกิล และในพีวีก็ปรากฏพวกเขาเพียงสามคน โดยพีวีดังกล่าวถ่ายในห้องสมุดของมหาวิทยาลัยโคกากูอิง แสดงภาพเด็กสาวเปิดหนังสือที่หน้าปกชื่อ FIELD OF VIEW แล้วเชื่อมไปยังภาพการแสดงในพีวีของพวกเขา

**เวอร์ชันภาษาอื่น**
ในเวอร์ชันภาษาอื่น ได้ถูกมาร้องเพลงถึง 11 ภาษาคือ จีน, อังกฤษ, เยอรมัน, อิสราเอล, โปรตุเกสบราซิล, โปรตุเกสยุโรป, สเปนเม็กซิโก, สเปนชิลี, สเปนกัสติยา, กาตาลา, บาสก์, กาลิเซีย, เกาหลี และไทย โดยประเทศไทยเคยวางจำหน่ายในอัลบั้ม ปาร์ตี้การ์ตูนดังชุดที่ 1 ซึ่งเป็นรวมเพลงแปลงจากอนิเมะที่ฉายทางช่อง 9 ในขณะนั้น

**อ้างอิง**
  หน้าเกี่ยวกับซิงเกิลบนเว็บไซต์ทางการ -  หน้าที่ยาฮูมิวสิก date=2008-06-11  -  หน้าที่โอริคอนสไตล์ date=2008-06-26  

**ดูเพิ่ม**
 มาคะฟุชิกิ แอดเวนเจอร์!- CHA-LA HEAD-CHA-LA- WE GOTTA POWER
หมวดหมู่:ซิงเกิลในปี พ.ศ. 2539
หมวดหมู่:เพลงญี่ปุ่น
โรเจอร์ แซนเชซ

โรเจอร์ แซนเชซ (Roger Sanchez) หรือเป็นที่รู้จักในชื่อ โรเจอร์ เอส. (Roger S.) และ ดิเอสแมน (The S Man) เกิดเมื่อวันที่ 1 มิถุนายน ค.ศ. 1967 ในควีนส์ รัฐนิวยอร์ก เป็นดีเจแนวเฮาส์ชาวอเมริกัน เจ้าของรางวัลแกรมมี่ มีเพลงฮิตติดชาร์ตหลายเพลงในยุโรปและทั่วโลก เมื่อวันที่ 28 ตุลาคม ค.ศ. 2009 นิตยสารดีเจ ประกาศผลท็อป 100 ดีเจ ประจำปี โดยแซนเชซติดอยู่ที่อันดับ 60

**อ้างอิง**
หมวดหมู่:ผู้ที่ได้รับรางวัลแกรมมี
หมวดหมู่:คลับดีเจ
หมวดหมู่:รีมิกเซอร์
แลมบีโอซอรัส

แลมบีโอซอรัส แลมเบ (Lambeosaurus lambei) เป็นไดโนเสาร์มีหงอนรูบหมวกอยู่บนหัว กินพืชเป็นอาหาร รักสงบ ภายในหงอนกลวง เพื่อใช้ส่งเสียงร้องเรียกเพื่อนๆของมัน คล้ายๆกับพาราซอโรโลฟัส ชื่อมีความหมายว่ากิ้งก่าแห่งแลมบี ยาวประมาณ 10 เมตร ค้นพบฟอสซิลที่ทวีปอเมริกาเหนือ อาศัยอยู่ในยุคครีเทเชียสตอนปลายเมื่อประมาณ 75-80 ล้านปีก่อน

**แหล่งข้อมูลอื่น**
  Lambeosaurus date=2012-10-17  Paleobiology Database (technical)-  Lambeosaurus date=2007-11-07  Natural History Museum-  Lambeosaurinae date=2009-08-04  at Thescelosaurus!
หมวดหมู่:ไดโนเสาร์ในยุคครีเทเชียส
แลค กัตชึญสกี

แลค กัตชึญสกี
แลค อาแล็กซันแดร์ กัตชึญสกี (Lech Aleksander Kaczyński) (18 มิถุนายน ค.ศ. 1949 - 10 เมษายน ค.ศ. 2010) เป็นอดีตประธานาธิบดีโปแลนด์ระหว่างปี 2005 ถึง 2010 เป็นนักการเมืองพรรค Prawo i Sprawiedliwość (Law and Justice, PiS) กัตชึญสกีดำรงตำแหน่งนายกเทศมนตรีกรุงวอร์ซอระหว่างปี 2002 ถึงเดือนธันวาคม 2005 เขามีฝาแฝดเป็นอดีตนายกรัฐมนตรีโปแลนด์ชื่อยารอสวัฟ กัตชึญสกี
แลค กัตชึญสกีและภริยา มาเรีย กัตชึญสกา เสียชีวิตในเหตุเครื่องบินของกองทัพอากาศโปแลนด์ตกที่แคว้นสโมเลนสค์ ประเทศรัสเซียขณะเดินทางไปร่วมพิธีรำลึก 70 ปีเหตุการณ์การสังหารหมู่กาตึญ

**อ้างอิง**
หมวดหมู่:ประธานาธิบดีโปแลนด์
หมวดหมู่:นายกเทศมนตรีกรุงวอร์ซอ
หมวดหมู่:บุคคลจากวอร์ซอ
หมวดหมู่:เสียชีวิตจากอุบัติเหตุทางการบินในประเทศรัสเซีย
หมวดหมู่:บุคคลฝาแฝด
ไซน์แรปเตอร์

ซินแรปเตอร์  (Sinraptor) เป็นไดโนเสาร์กินเนื้อชนิดหนึ่ง ชื่อของมันมีความหมายว่าราชาหัวขโมยแห่งจีน ค้นพบฟอสซิลที่ประเทศจีนในปีค.ศ. 1987 ยาวประมาณ 6 เมตร อาศัยอยู่ในยุคจูแรสซิกตอนปลานเมื่อประมาณ 160 ล้านปีก่อน
หมวดหมู่:ไดโนเสาร์ในยุคจูแรสซิก
หมวดหมู่:เมเทรียแคนโทซอริด
หมวดหมู่:สัตว์เลื้อยคลานที่อาศัยอยู่ในยุคไดโนเสาร์

หมวดหมู่:ไดโนเสาร์หมวดหมู่:สัตว์เลื้อยคลานหมวดหมู่:สิ่งมีชีวิตที่สูญพันธุ์ไปแล้ว
หมวดหมู่:สัตว์ดึกดำบรรพ์
แม่แบบ:เหตุการณ์ปัจจุบัน/2553 เมษายน 26

* อูมัร ฮะซัน อะห์มัด อัลบะชีร์ได้รับเลือกให้ดำรงตำแหน่งประธานาธิบดีซูดานอีกสมัยหนึ่ง ถึงแม้ว่าจะถูกแจ้งข้อหาอาชญากรรมสงครามและมีหมายจับสากล  (USA Today)
}
อเมริกันอันตราย

อเมริกันอันตราย (italic=yes) เป็นนวนิยายเชิงการเมืองในปี ค.ศ. 1958 ของยูจีน เบอร์ดิกและวิลเลียม เลดเดอเรอร์ ถือเป็นนวนิยายขายดีในช่วงเวลานั้นและยังคงมีการตีพิมพ์อยู่ มีเรื่องราวเกี่ยวกับชาวอเมริกันในประเทศเอเซียตะวันออกเฉียงใต้ที่ต่อสู้กับคอมมิวนิสต์ ซึ่งต่อมาต้องพ่ายแพ้อันเป็นผลเนื่องมาจากความหยิ่งยะโสและการปฏิเสธที่จะเรียนรู้และเข้าใจวัฒนธรรมท้องถิ่น ในบทประพันธ์มีเรื่องเกี่ยวกับประเทศสมมติที่ชื่อ สารขัณฑ์ ประเทศในเอเชียตะวันออกเฉียงใต้ที่คล้ายกับพม่าหรือประเทศไทย และพูดเป็นนัยพาดพิงถึงเวียดนาม
ต่อมาในปี ค.ศ. 1963 เรื่องราวในนวนิยายได้นำมาสร้างเป็นภาพยนตร์ กำกับโดยจอร์จ อิงลันด์ บทภาพยนตร์โดยสจ๊วต สเติร์น นำแสดงโดยมาร์ลอน แบรนโดที่รับบทเป็นแฮร์ริสัน คาร์เตอร์ แม็กไวต์ นอกจากนี้ ม.ร.ว. คึกฤทธิ์ ปราโมช รับบทเป็นนายกรัฐมนตรีแห่งประเทศสารขัณฑ์ ซึ่งต่อมาในปี ค.ศ. 1975 ม.ร.ว. คึกฤทธิ์ ปราโมช ได้เข้ารับตำแหน่งนายกรัฐมนตรีคนที่ 13 ของประเทศไทย 
ฉบับภาพยนตร์ได้รับการเสนอชื่อเข้าชิงรางวัลลูกโลกทองคำ ในสาขานักแสดงนำชายยอดเยี่ยมและผู้กำกับยอดเยี่ยม 
ภาพปกหนังสือ "สารขัณฑ์" ซึ่งมีความผิดพลาดในการพิมพ์ชื่อผู้ประพันธ์เป็น ยูจีน โอนีล

**สารขัณฑ์**
สารขัณฑ์ (Sarkhan) เป็นชื่อประเทศสมมติในนวนิยายเรื่องดังกล่าว และภาคต่อชื่อ Sarkhan แต่งโดย William Lederer และ Eugene Burdick โดยในเรื่อง อเมริกันอันตราย ได้รับการสร้างเป็นภาพยนตร์ภาพยนตร์เรื่อง The Ugly American (1963) นำแสดงโดย มาร์ลอน แบรนโด โดยมี หม่อมราชวงศ์คึกฤทธิ์ ปราโมช รับบทเป็นนายกรัฐมนตรีแห่งประเทศสารขัณฑ์ (ในฉบับแปล ใช้ชื่อประเทศเป็น "ซาคาน")
ในนิยายทั้งสองเรื่อง ประเทศสารขัณฑ์ตั้งอยู่ในเอเชียตะวันออกเฉียงใต้ ระหว่างประเทศพม่ากับประเทศไทย ตอนเหนือติดประเทศจีน และมีบางส่วนติดกับประเทศเวียดนาม มีประชากรประมาณ 20 ล้านคน มีเมืองหลวงคือกรุงไฮโด (ไฮโธ) ซึ่งหันหน้าไปทางมหาสมุทรแปซิฟิก (ซึ่งเป็นไปไม่ได้ในทางภูมิศาสตร์) โดยสถานการณ์ภายในประเทศค่อนข้างวุ่นวาย
ประเทศสารขัณฑ์ถูกนำมาใช้เชิงเปรียบเทียบถึงประเทศไทย เพื่อต้องการเลี่ยงการออกชื่อประเทศไทยโดยตรง- The Ugly American แปลเป็นภาษาไทยในชื่อเดียวกัน โดย รัตนะ ยาวะประภาษ และ ถาวร ชนะภัย- Sarkhan แปลเป็นภาษาไทยในชื่อ สารขัณฑ์ โดยปรัชญา อินจัน

**อ้างอิง**
หมวดหมู่:นวนิยายการเมืองอเมริกัน
หมวดหมู่:ภาพยนตร์ที่ออกฉายในปี พ.ศ. 2506
หมวดหมู่:สงครามเย็น
หมวดหมู่:ภาพยนตร์ที่มีเนื้อหาเกี่ยวกับสงครามเวียดนาม
หมวดหมู่:ภาพยนตร์ที่ถ่ายทำในประเทศไทย
หมวดหมู่:ภาพยนตร์ที่มีฉากในประเทศสมมุติ
ค่างสะโพกขาว

ค่างสะโพกขาว (อังกฤษ: Delacour's langur, Delacour's leaf monkey; Trachypithecus delacouri) ค่างชนิดหนึ่ง
มีรูปร่างหน้าตาเหมือนกับค่างชนิดอื่น ๆ ที่พบในภูมิภาคอินโดจีน ขนตามลำตัวเป็นสีดำสนิท มีลักษณะเด่นคือ มีขนสีขาวปกคลุมตามลำตัวตั้งแต่มุมปากถึงใบหู หางยาว ขนหางของค่างสะโพกขาวจะแตกต่างไปจากค่างชนิดอื่น คือ ยาวและฟูคล้ายหางของกระรอกมีขนสีขาวปกคลุมบริเวณสะโพกลงมาจนถึงเหนือหัวเข่า ลูกที่เกิดใหม่มีขนสีทองเหมือนเช่นค่างชนิดอืนที่อยู่ในสกุล Trachypithecus ทั่วไป
มีความยาวลำตัวและหัว 55-83 เซนติเมตร ความยาวหาง 81-86 เซนติเมตร ปัจจุบัน ค่างสะโพกขาวพบได้เพียงแค่ป่าลึกทางตอนเหนือของเวียดนามเท่านั้น  มีพฤติกรรมมักอาศัยรวมกันเป็นฝูงเล็ก ๆ ประมาณ 3-6 ตัว  ออกหากินในเวลากลางวัน กินใบไม้ชนิดต่าง ๆ เป็นอาหาร อาศัยอยู่บนต้นไม้สูงมากจากพื้น โดยหลับนอนตามถ้ำหรือที่ปลอดภัยตามหุบเขาหรือเทือกเขาหินปูน ข้อมูลทางวิชาการเกี่ยวกับค่างชนิดนี้ยังมีอยู่น้อยมาก เนื่องจากหายากและจำนวนประชากรลดลงอย่างรวดเร็ว ซึ่งปัจจุบัน เชื่อว่ามีจำนวนประชากรเหลือน้อยกว่า 320 ตัวเท่านั้นเอง 

**อ้างอิง**

**แหล่งข้อมูลอื่น**
http://www.arkive.org/delacours-langur/trachypithecus-delacouri/ date=2010-07-25 
หมวดหมู่:ค่าง
หมวดหมู่:สัตว์ที่พบในประเทศเวียดนาม
ค่างจมูกเชิดตังเกี๋ย

ค่างจมูกเชิดตังเกี๋ย (Tonkin snub-nosed langur, Tonkin snub-nosed monkey, Dollman's snub-nosed monkey) เป็นค่างชนิดหนึ่ง มีชื่อวิทยาศาสตร์ว่า Rhinopithecus avunculus 
จัดเป็นค่างขนาดใหญ่ชนิดหนึ่ง โดยตัวผู้มีความยาวลำตัวและหัวประมาณ 65 เซนติเมตร ความยาวหาง 85 เซนติเมตร ในขณะที่ตัวเมีย 54 เซนติเมตร และมีความยาวหาง 65 เซนติเมตร ตัวผู้มีน้ำหนัก 14 กิโลกรัม ตัวเมีย 8.5 กิโลกรัม
มีลักษณะเด่นคือ ขนที่บริเวณหัวไหล่ แขนด้านนอก หลังโคนขามีสีน้ำตาลเข้มถึงดำ ส่วนล่างของลำตัวมีสีเหลืองอ่อน ใบหน้ามีสีฟ้า ริมฝีปากสีชมพู หางยาวสีขาว ลูกที่เกิดใหม่ขนตามลำตัวจะเป็นสีขาวหรือเทาอ่อน ก่อนจะค่อย ๆ เปลี่ยนเป็นสีดำเมื่อโตขึ้นตามวัย
ค่างจมูกเชิดตังเกี๋ย พบได้เฉพาะทางตอนเหนือของเวียดนามเท่านั้น โดยอาศัยอยู่ตามป่าทึบตามเทือกเขาหินปูน ที่มีความสูงตั้งแต่ 200-1,200 เมตร จากระดับน้ำทะเล อาหารหลักได้แก่ ผลไม้, ใบไม้ และเมล็ดพืช ออกหากินในเวลากลางวัน อาศัยอยู่กันเป็นฝูงประมาณ 25 ตัว  จากการศึกษาพบว่ามีเสียงร้องที่ดังมาก  และปัจจุบันพบว่ามีจำนวนประชากรเหลือเพียงไม่เกิน 250 ตัวเท่านั้น

**อ้างอิง**

**แหล่งข้อมูลอื่น**
หมวดหมู่:ค่าง
หมวดหมู่:สิ่งมีชีวิตเฉพาะถิ่น
หมวดหมู่:สัตว์ที่พบในประเทศเวียดนาม
ซุเปอร์เฟอร์รีแอนิมัลส์

ซุเปอร์เฟอร์รีแอนิมัลส์ (Super Furry Animals) เป็นวงร็อกจากเวลส์ก่อตั้งวงใน คาร์ดิฟฟ์ ตั้งแต่ปี 1993  ประกอบด้วยสมาชิกด้วย กริฟ ริส (ร้องนำ, กีตาร์), ฮิว เบนฟอร์ด (กีตาร์,  ร้องประสาน), กิโต ไพรซ์ (เบส), เชียน คีแรน (คีย์บอร์ด, ซินธิไซเซอร์, หลากหลายเครื่องดนตรีอิเล็กทรอนิกส์, กีตาร์กับร้องประสาน เป็นครั้งคราว) และ ดาฟวิด เอียอัน (กลอง, ร้องประสาน)

**ผลงาน**

**อัลบั้ม**
 Fuzzy Logic (1996)- Radiator (1997)- Guerrilla (1999)- Mwng (2000)- Rings Around the World (2001)- Phantom Power (2003)- Love Kraft (2005)- Hey Venus! (2007)- Dark Days/Light Years (2009)

**ซิงเกิล**

**อ้างอิง**

**แหล่งข้อมูลอื่น**
  Superfurry.com - Official site-  Super Furry Animals site from the BBC-  Superfurry.org - Fan site and community-  Oneeyedbear - Fan news site date=2010-12-02 -  Super Furry Animals biography from BBC Wales-  SFA List - Fan site and community date=2011-05-25 -  Dark Days/Light Years Review
หมวดหมู่:กลุ่มดนตรีสัญชาติเวลส์
หมวดหมู่:วงดนตรีภาษาเวลส์
หมวดหมู่:กลุ่มดนตรีที่ก่อตั้งในปี พ.ศ. 2536
หมวดหมู่:กลุ่มดนตรีจากคาร์ดิฟฟ์
WE GOTTA POWER

WE GOTTA POWER (Wi Gatta Pawā) เป็นเพลงประกอบการ์ตูนแอนิเมชัน ดราก้อนบอล Z ซึ่งเป็นเพลงแนว เจ-ป็อป ที่ขับร้องโดย ฮิโรโนบุ คาเงยามะ และเริ่มใช้เป็นเพลงประกอบทีวีแอนิเมชันครั้งแรกเมื่อวันที่ 21 พฤศจิกายน ค.ศ.1993 ที่ประเทศญี่ปุ่น

**รายชื่อเพลง**
#WE GOTTA POWER
#Boku-tachi wa Tenshi Datta (โบะคุทาจิวะเทนชิดัดตะ)
#WE GOTTA POWER (ออริจินอลคาราโอเกะ)
#Boku-tachi wa Tenshi Datta (ออริจินอลคาราโอเกะ)

**อ้างอิง**
  Anipara Ongakukan Official Web Site date=2014-04-04 -  Air Blanca - Hironobu Kageyama's Personal Web Site

**ดูเพิ่ม**
 มาคะฟุชิกิ แอดเวนเจอร์!- CHA-LA HEAD-CHA-LA- DAN DAN โคโคโระฮิคาเรเทคุ

**แหล่งข้อมูลอื่น**
  SOLID VOX Official Web Site date=2006-11-08 -  "Kageyama Complete!" A site with a complete chronological discography.
หมวดหมู่:ดราก้อนบอล
หมวดหมู่:เพลงญี่ปุ่น
ชา-ลาเฮด-ชา-ลา

ชา-ลาเฮด-ชา-ลา (Chara Hetchara; Cha-La Head-Cha-La) เป็นเพลงแรกที่ใช้เปิดอนิเมะชุด ดราก้อนบอล Z และเป็นซิงเกิลชุดที่สิบห้าของฮิโรโนบุ คาเงยามะ นักร้องชาวญี่ปุ่น เพลงนี้จำหน่ายในประเทศญี่ปุ่นเท่านั้น โดยวางแผงเป็นไวนิล เทปคาสเซ็ต และมินิซีดี ตั้งแต่วันที่ 1 พฤษภาคม ค.ศ. 1989 พร้อมกับเพลงปิดอนิเมะเรื่องเดียวกัน เพลงนี้ได้ใช้เปิดสองร้อยตอนแรกของอนิเมะโทรทัศน์ และใช้เปิดภาพยนตร์เก้าเรื่องแรก นอกจากนี้ เพลงยังได้รับการบันทึกเป็นภาษาต่างประเทศอีกหลายภาษา ฉบับภาษาอังกฤษนั้นคาเงยามะขับร้องเอง และรวมอยู่ในอัลบั้มประมวลเพลงเอกของเขาชื่อ "Mixture" เริ่มจำหน่ายเมื่อปี ค.ศ. 1996

**การพัฒนา**
คาเงยามะได้อ่านหนังสือมังงะ ดราก้อนบอล ในนิตยสาร โนเน็นจัมป์ มาระยะหนึ่งแล้วก่อนที่เขาจะได้รับข้อเสนอให้ขับร้องเพลงนี้ เขากล่าวว่า ตนรู้สึกประหลาดใจมากที่ได้หน้าที่ดังกล่าว คาเงยามะถือว่า เพลงนี้เป็นผลงานยอดเยี่ยมของตน เพราะใครร้องเพลงนี้แล้วก็มีความสุขเสมอไป

**รายการเพลง**
# "Cha-La Head-Cha-La"
# ""Detekoi Tobikiri Zenkai Power!" (Detekoi Tobikiri Zenkai Pawā!?)

**ฉบับ 2005**
ในปี 2005 มีการเรียกคาเงยามะให้มาบันทึกเพลง "ชา-ลาเฮด-ชา-ลา" ฉบับใหม่ เรียก "ชา-ลาเฮด-ชา-ลา (ฉ. 2005)" ซึ่งมีองค์ประกอบแตกต่างจากฉบับเดิมโดยสิ้นเชิง ฉบับใหม่เผยแพร่พร้อมกับเพลง "วีกอตทาเพาเวอร์ (ฉ. 2005)" ซึ่งเป็นฉบับใหม่ของเพลง "วีกอตทาเพาเวอร์" และคาเงยามะขับร้องเช่นกัน นอกจากนี้ ไอทูนส์ยังจำหน่ายเพลงดังกล่าวฉบับที่คาเงยามะคัฟเวอร์ตัวเองและมีรูปคาเงยามะอยู่บนปก แต่ไอทูนส์ตัดเพลง "Cha-La Head-Cha-La (mobile-remake version)" ออกไป "ชา-ลาเฮด-ชา-ลา" ฉบับ 2005 นี้ใช้เป็นเพลงประกอบวิดีโอเกม Super Dragon Ball Z ที่จำหน่ายในอีกสี่เดือนถัดมา และได้อันดับ 118 บนผังออริคอน

**รายการเพลง**
# Cha-La Head-Cha-La (2005 ver.)
# We Gotta Power (2005 ver.)
# Cha-La Head-Cha-La (DJ Dr.Knob Remix)
# We Gotta Power (Yuki Nakano Remix)
# Cha-La Head-Cha-La (mobile-remake version)
# Cha-La Head-Cha-La (2005 ver. Instrumental)
# We Gotta Power (2005 ver. Instrumental)

**ฉบับคัฟเวอร์**
ตั้งแต่เพลง "ชา-ลาเฮด-ชา-ลา" เผยแพร่ ศิลปินหลายคนได้คัฟเวอร์เพลงนี้ เช่น ในปี ค.ศ. 2001 Anipara Kids ได้คัฟเวอร์ไว้ในอัลบั้ม Club Ani para presents: Ani para Best & More และในปี ค.ศ. 2004 Tora + R-SEQ คัฟเวอร์ไว้ในอัลบั้มรวมเพลงที่ชื่อ Anime Trance 2 

**อ้างอิง**
 accessdate= October 16, 2008

**ดูเพิ่ม**
 มาคะฟุชิกิ แอดเวนเจอร์!- วีกอตทาเพาเวอร์- Dan Dan โคโคโระฮิคาเรเทคุ

**แหล่งข้อมูลอื่น**
  "Kageyama Complete!" listing date=2008-02-18  1989 version -  Team Entertainment page date=2008-11-15  2005 version 
หมวดหมู่:ซิงเกิลในปี พ.ศ. 2532
หมวดหมู่:ซิงเกิลในปี พ.ศ. 2548
หมวดหมู่:ซิงเกิลในปี พ.ศ. 2556
หมวดหมู่:ดราก้อนบอล
หมวดหมู่:เพลงญี่ปุ่น
มาคะฟุชิกิ แอดเวนเจอร์!

มาคะฟุชิกิ แอดเวนเจอร์! (Makafushigi Adobenchā!) เป็นเพลงประกอบการ์ตูนแอนิเมชัน ดราก้อนบอล ซึ่งเป็นเพลงแนว เจ-ป็อป ที่ขับร้องโดยฮิโรกิ ทาคาฮาชิ และได้วางจำหน่ายในรูปของแผ่นเสียงในช่วงมีนาคม ค.ศ. 1986 และอีกครั้งในรูปของซีดี 8 ซม. เมื่อวันที่ 8 มีนาคม ค.ศ. 1998 ที่ประเทศญี่ปุ่น และได้นำเพลง "โรแมนติกอาเงรุ โย" ที่ขับร้องโดย อุชิโอะ ฮาชิโมโตะ มาร่วมเข้าไว้ด้วยกัน

**รายการแทร็ก**
#摩訶不思議アドベンチャー！Makafushigi Adventure!/มาคะฟุชิกิ แอดเวนเจอร์!
#ロマンティックあげるよRomatic Ageru Yo/โรแมนติกอาเงรุ โย  
#摩訶不思議アドベンチャー！（オリジナル・カラオケ）มาคะฟุชิกิ แอดเวนเจอร์! (ออริจินัลคาราโอเกะ)  
#ロマンティックあげるよ（オリジナル・カラオケ）โรแมนติกอาเงรุ โย (ออริจินัลคาราโอเกะ)

**ปกอนิเมทัล**
ในปี ค.ศ. 1998 กลุ่มอนิเมทัล ได้จัดวางจำหน่ายโดยใช้ปก "มาคะฟุชิกิ แอดเวนเจอร์!" เป็นส่วนหนึ่งในอัลบั้มของพวกเขา โดยใช้ชื่อว่า This is Japanimetal Marathon

**เวอร์ชัน 2005**
ในปี ค.ศ. 2005 ทาคาฮาชิได้ถูกเรียกกลับเพื่อมาบันทึกเสียงในเวอร์ชันใหม่ โดยใช้ชื่อในเวอร์ชันนี้ว่า "มาคะฟุชิกิ แอดเวนเจอร์! (2005 Ver.)" ผลงานชุดนี้ได้ถูกวางจำหน่ายคู่กันกับผลงานบันทึกรีเรคคอร์ดใหม่อย่าง "เมซาเซะ เทนคาอิจิ", "ดราก้อนบอลเด็นเซ็ตสึ" และ "อาโออิ ทาบิบิโตะทาจิ" ซึ่งเป็นเพลงประกอบจากเรื่องดราก้อนบอลโดยปกเวอร์ชันเซลฟ์โคเวอร์ได้ปรากฏภาพของทาคาฮาชิที่ได้ขับร้องในวันเดียวกันกับวันที่วางจำหน่ายด้วย

**รายการแทร็ก**
#摩訶不思議アドベンチャー！（２００５　ｖｅｒ﹒）Makafushigi Adventure! (เวอร์ชัน 2005)/มาคะฟุชิกิ แอดเวนเจอร์! (เวอร์ชัน 2005)
#めざめ天下一（２００５　ｖｅｒ﹒）Mezase Tenkaichi/เมซาเซะ เทนคาอิจิ (เวอร์ชัน 2005)
#ドラゴンボール伝説（２００５　ｖｅｒ﹒）Dragonball Densetsu Densetsu/ดราก้อนบอลเด็นเซ็ตสึ (เวอร์ชัน 2005)
#青き旅人たち（２００５　ｖｅｒ﹒）Aoi Tabibito-tachi/อาโออิ ทาบิบิโตะทาจิ (เวอร์ชัน 2005)
#摩訶不思議アドベンチャー！（ＤＪ　Ｄｒ﹒Ｋｎｏｂ　Ｒｅｍｉｘ）Makafushigi Adventure!/มาคะฟุชิกิ แอดเวนเจอร์!
#摩訶不思議アドベンチャー！（２００５　ｖｅｒ﹒　Ｉｎｓｔｒｕｍｅｎｔａｌ）Makafushigi Adventure!/มาคะฟุชิกิ แอดเวนเจอร์! (แบบบรรเลง)
#めざせ天下一（Ｉｎｓｔｒｕｍｅｎｔａｌ）Mezase Tenkaichi/เมซาเซะ เทนคาอิจิ (แบบบรรเลง)
#ドラゴンボール伝説（Ｉｎｓｔｒｕｍｅｎｔａｌ）Dragonball Densetsu Densetsu/ดราก้อนบอลเด็นเซ็ตสึ (แบบบรรเลง)
#青き旅人たち（Ｉｎｓｔｒｕｍｅｎｔａｌ）Aoi Tabibito-tachi/อาโออิ ทาบิบิโตะทาจิ (แบบบรรเลง)

**อ้างอิง**

**ดูเพิ่ม**
 CHA-LA HEAD-CHA-LA- WE GOTTA POWER- DAN DAN โคโกโระฮิกาเรเตกุ

**แหล่งข้อมูลอื่น**
  Yahoo Music page date=18 February 2013 1998 reissue-  Team Entertainment page date=14 June 2008 2005 version
หมวดหมู่:ซิงเกิลในปี พ.ศ. 2529
หมวดหมู่:ซิงเกิลในปี พ.ศ. 2541
หมวดหมู่:ซิงเกิลในปี พ.ศ. 2548
หมวดหมู่:ดราก้อนบอล
หมวดหมู่:เพลงญี่ปุ่น
โอกายามะ (เมือง)

โอกายามะ (Okayama -shi) เป็นเมืองหลวงของจังหวัดโอกายามะ ตั้งอยู่ทางใต้ของกรุงโตเกียว และเมื่อวันที่ 1 เมษายน ค.ศ. 2009 รัฐบาลญี่ปุ่นได้ยกฐานะขึ้นเป็นนครใหญ่ที่รัฐกำหนด

**ประวัติศาสตร์**
โอกายามะหลังสงครามโลกครั้งที่สอง
เมื่อวันที่ 29 สิงหาคม ค.ศ. 1871 รัฐบาลเมจิของจักรวรรดิญี่ปุ่นเข้ามาแทนที่ระบบการปกครองแบบศักดินาเดิมโดยการรวมศูนย์อำนาจมายังรัฐบาล โอกายามะได้กลายเป็นเมืองหลวงของจังหวัดโอกายามะ เมื่อมีการประกาศใช้ระบบเทศบาล จึงมีการจัดตั้งนครโอกายามะเมื่อ ค.ศ. 1889
นครโอกายามะได้รับการยกฐานะเป็นนครศูนย์กลางเมื่อ ค.ศ. 1996 วันที่ 11 มีนาคม ค.ศ. 2005 เมืองมิตสึ (จากอำเภอมิตสึ) และเมืองนาดาซากิ (จากอำเภอโคจิมะ) ได้รวมเข้ากับนครโอกายามะ และวันที่ 22 มกราคม ค.ศ. 2007 เมืองทาเกเบะ (จากอำเภอมิตสึ) และเมืองเซโตะ (จากอำเภออากาอิวะ) ก็ได้รวมเข้ากับนครโอกายามะด้วย ทำให้อำเภอโคจิมะ อำเภอมิตสึ และอำเภออากาอิวะ ต้องถูกยุบลงเนื่องด้วยการควบรวมเทศบาลดังกล่าว ต่อมาในวันที่ 1 เมษายน ค.ศ. 2009 นครโอกายามะได้รับการยกฐานะเป็นนครใหญ่ที่รัฐกำหนด ทำให้ท้องถิ่นมีอำนาจในการปกครองตนเองมากขึ้น

**อ้างอิง**

**แหล่งข้อมูลอื่น**
 โอกายามะ- โอกายามะ-  ja- 3939644

หมวดหมู่:นครในจังหวัดโอกายามะ
หมวดหมู่:นครที่ตั้งขึ้นโดยข้อบัญญัติรัฐบาล
หมวดหมู่:เมืองท่าในประเทศญี่ปุ่น
ชิซูโอกะ (นคร)

นครชิซูโอกะ (Shizuoka-shi) เป็นเมืองหลวงของจังหวัดชิซูโอกะ รัฐบาลญี่ปุ่นได้ยกฐานะขึ้นเป็นนครใหญ่ที่รัฐกำหนด เมื่อ 1 เมษายน พ.ศ. 2548 ประกอบด้วยเขต 3 เขต

**ภูมิศาสตร์**
นครชิซูโอกะตั้งอยู่ในจังหวัดชิซูโอกะ ในมุมมองของระเบียงโทไกโด นครชิซูโอกะจะอยู่กึ่งกลางระหว่างโตเกียวกับนาโงยะ การผนวกเมืองชิมิซุเข้าเป็นเขตหนึ่งของชิซูโอกะในปี พ.ศ. 2546 ทำให้ชิซูโอกะเป็นนครที่มีเขตเมืองกว้างที่สุดในญี่ปุ่น ระหว่างปี 2546-2547

**เขตการปกครอง**
 เขตอาโออิ (葵区) เป็นเขตศูนย์กลางการบริหาร กินพื้นที่กว่าสามในสี่ของเมือง ไม่มีทางออกสู่ทะเล- เขตซูรูงะ (駿河区) ตั้งอยู่ทางตะวันออกของเมือง มีขนาดใหญ่รองจากเขตอาโออิ- เขตชิมิซุ (清水区)  ตั้งอยู่ทางทิศใต้ของเมือง มีขนาดเล็กที่สุด

**ภูมิอากาศ**

**ความสัมพันธ์เมือง**

**เมืองแฝด**
 USA สต็อกตัน, สหรัฐอเมริกา (ตั้งแต่ 16 ตุลาคม 1959)- USA โอมาฮา, สหรัฐอเมริกา (ตั้งแต่ 1 เมษายน 1965)- USA เชลไบวิลล์, สหรัฐอเมริกา (ตั้งแต่ 3 พฤศจิกายน 1989)- France กาน, ฝรั่งเศส (ตั้งแต่ 5 พฤศจิกายน 1991)- Japan มูโรรัง (ตั้งแต่ 24 ธันวาคม 1976)- Japan โจเอ็ตสึ (ตั้งแต่ 12 ตุลาคม 1995)

**เมืองมิตรภาพ**
 Vietnam เว้, เวียดนาม (ตั้งแต่ 12 เมษายน 2005)- Japan ซากุ (ตั้งแต่ 12 ตุลาคม 1989)

**อ้างอิง**

**แหล่งข้อมูลอื่น**
  Daidogei World Cup in Shizuoka-  Know Shizuoka – The independent Guide (archived website)- 4674742
หมวดหมู่:นครในจังหวัดชิซูโอกะ
หมวดหมู่:นครที่ตั้งขึ้นโดยข้อบัญญัติรัฐบาล
หมวดหมู่:เมืองท่าในประเทศญี่ปุ่น
นกกระเรียน

นกกระเรียน เป็นนกขนาดใหญ่ คอและขายาว อยู่ในอันดับ Gruiformes และวงศ์นกกระเรียน (Gruidae) มี 15 ชนิด คล้ายนกกระสาแต่เวลาบินนกกระเรียนจะเหยียดคอตรง ไม่งอพับมาด้านหลังเหมือนนกกระสา นกกระเรียนอาศัยอยู่ทั่วโลกยกเว้นทวีปแอนตาร์กติกาและทวีปอเมริกาใต้
นกส่วนมากไม่ถูกคุกคามมากนัก ยกเว้นบางชนิดที่ถูกคุกคามจนวิกฤติ เช่น นกกระเรียนกู่

**ชีววิทยา**
นกกระเรียนเป็นนักกินตามโอกาส อาหารจะเปลี่ยนไปตามฤดูกาลและความต้องการสารอาหาร อาหารจะเป็นตั้งแต่ สัตว์ฟันแทะตัวเล็ก ๆ ปลา สัตว์สะเทินน้ำสะเทินบก และแมลง จนถึง ธัญพืช ลูกไม้ และพืช
มีการแสดงท่าทางที่ซับซ้อนและส่งเสียงร้องเพื่อการเกี้ยวพาราสีหรือที่เรียกว่า เต้นระบำ ในขณะที่คนทั่วไปคิดว่านะกระเรียนมีคู่ตัวเดียวไปจนตาย จากงานวิจัยทางวิทยาศาสตร์ล่าสุดแสดงว่านกเหล่านี้มีการเปลี่ยนคู่ในช่วงชีวิตของมัน อาจเป็นในช่วง 10 หลัง ๆ นกกระเรียนสร้างรังแบบยกพื้นในน้ำตื้นและมักจะวางไข่สองครั้ง พ่อแม่จะช่วยกันเลี้ยงดูลูก ลูกนกจะอยู่กับพ่อแม่จนกระทั่งฤดูผสมพันธุ์ถัดไป
บางชนิดเป็นนกอพยพทางไกล แต่ไม่ใช่ทุกชนิด นกกระเรียนชอบอยู่เป็นฝูงขนาดใหญ่

**อนุกรมวิธาน**
ไฟล์:Balearica regulorum 1 Luc Viatour.jpg|thumb|นกกระเรียนมงกุฎเทา, Balearica regulorum
ไฟล์:stanleycrane.JPG|thumb|right|นกกระเรียนฟ้า
มี 15 สปีชีส์ใน 4 สกุล:
วงศ์ย่อย BALEARICINAE - นกกระเรียนหัวมงกุฎ- สกุล Balearica
** นกกระเรียนมงกุฎดำ, Balearica pavonina
** นกกระเรียนมงกุฎเทา, Balearica regulorum
วงศ์ย่อย GRUINAE - นกกระเรียนทั่วไป- สกุล Grus
** นกกระเรียนยุโรป, Grus grus
** นกกระเรียนเนินทราย, Grus canadensis
** นกกระเรียนกู่, Grus americana
** นกกระเรียนไทย, Grus antigone
** นกกระเรียนออสเตรเลีย, Grus rubicunda
** นกกระเรียนไซบีเรีย, Grus leucogeranus
** นกกระเรียนคอขาว, Grus vipio
** นกกระเรียนหมวกขาว, Grus monacha
** นกกระเรียนคอดำ, Grus nigricollis
** นกกระเรียนมงกุฎแดง, Grus japonensis หรือ นกกระเรียนแมนจูเรีย- สกุล Anthropoides
** นกกระเรียนฟ้า, Anthropoides paradisea
** นกกระเรียนเล็ก, Anthropoides virgo- สกุล Bugeranus
** นกกระเรียนเหนียงคอยาว, Bugeranus carunculatus

**อ้างอิง**
 Hayes, M.A. (2005) : Divorce and extra-pair paternity as alternative mating strategies in monogamous sandhill cranes. MS thesis, University of South Dakota, Vermilion, S.D.. 86 p. PDF fulltext at the  International Crane Foundation's Library date=2006-09-28 - Lambrecht, Kálmán (1933) : Handbuch der Palaeornithologie. Gebrüder Bornträger, Berlin.- Miller, Alden H. & Sibley, Charles G. (1942) : A New Species of Crane from the Pliocene of California. Condor 44: 126-127.  PDF fulltext date=2009-03-19 

**แหล่งข้อมูลอื่น**
  Saving Cranes website (ICF)-  Craneworld website date=2007-09-07 -  Gruidae videos on the Internet Bird Collection-  Origami crane date=2007-09-26 -  Crane sounds on xeno-canto.org-  Cranes of the World, by Paul Johnsgard -  Crane Dance at the Tongdosa Temple (archive link, was dead)-  Thousand Cranes date=1998-12-06  lore

หมวดหมู่:นกแบ่งตามวงศ์
ซอโรเพกาแนกซ์

ซอโรฟากาแน็กซ์ (Saurophaganax) ชื่อมีความหมายว่านายพรานล่าซอโรพอด เป็นไดโนเสาร์กินเนื้อที่ใหญ่ที่สุดในยุคจูแรสซิก ยาวประมาณ 13 เมตร และหนักประมาณ 3-5 ตัน อยู่ในตระกูลอัลโลซอริดี (allosauridae) มีเขี้ยวแบบใบเลื่อยไว้สำหรับตัดชิ้นเนื้อออกจากเหยื่ออย่างซอโรพอดตามความหมายของชื่อของมัน ค้นพบในรัฐโอคลาโฮมา ส่วนกระดูกขาอ่อนกระดูกสันหลังหลายหางและกระดูกสะโพกมีการพบในภาคเหนือของรัฐนิวเม็กซิโก ของประเทศสหรัฐอเมริกา
มันถูกพบครั้งแรกเมื่อปี 1995 โดย ดร.คลัช ในครั้งแรกที่ดร.คลัช ค้นพบฟอสซิลยังไม่สมบูรณ์ แต่ในปี 2003 ได้มีการค้นพบฟอสซิลกระดูกเพิ่ม ซึ่งประมาณการความยาวได้ 11-13 เมตร หนักประมาณ 3-5ตัน สูง 4เมตร 

**นิเวศวิทยา**
ซอโรเพกาแนกซ์ เป็นสัตว์กินเนื้อขนาดใหญ่สุดของยุคจูแรสซิก โดยคำนวณจากซากฟอสซิลที่พบในรัฐโอคลาโฮมา และ รัฐนิวเม็กซิโก ซอโรเพกาแนกซ์มีขนาดใหญ่กว่า อัลโลซอรัสและทอร์วอซอรัส คู่แข่งร่วมยุคของมัน มันจะล่าซอโรพอดขนาดใหญ่อย่างดิปโพลโดคัสเป็นอาหาร ดั่งสมญานามของมันที่ได้ชื่อว่า พรานล่าซอโรพอด แต่เนื่องด้วยการที่มันพัฒนาตัวให้ใหญ่จนเกินไป ทำให้มันอยู่ได้แค่ไม่กี่ล้านปีแล้วสูญพันธุ์ไป และด้วยการที่กระดูกของมันมีการค้นพบน้อยมาก จึงอาจทำให้มันถูกยุบหรือเปลี่ยนแปลงรูปร่างในอนาคต
ภาพเปรียบเทียบระหว่าง ซอโรฟากาแนกซ์ กับ มนุษย์

** อ้างอิง**
 Saurophaganax in The Dinosaur Encyclopaedia date=2009-09-22  at Dino Russ's Lair
หมวดหมู่:ไดโนเสาร์
ไอเบตยูวิล

ไอเบตยูวิล (I Bet You Will) เป็นรายการที่ถ่ายทอดถ่ายอินเทอร์เน็ต ซึ่งต่อมาออกอากาศทางเอ็มทีวี มีเรื่องราวเกี่ยวกับท้าทายผู้คนโดยให้เงินในการทำเรื่องบ้าบิ่น ในปี 2008 รายการออกอากาศซ้ำทางช่อง สไปก์ รายการสร้างสรรค์โดยมอร์แกน สเปอร์ล็อก ซึ่งต่อมาโด่งดังจากรายการ Super Size Me
รายการมีพิธีกรคือ สเปอร์ล็อก และนักดนตรี นางแบบ วิลลา ฟอร์ด และนักดนตรี ไจฟ์ โจนส์ รวมถึงดาราตลก ก็อดเฟรย์และเอสเชอร์
หมวดหมู่:ภาพยนตร์ชุดทางโทรทัศน์ช่องเอ็มทีวี
เขาอู่ไถ

เขาอู่ไถ () คือแหล่งมรดกโลกที่ตั้งอยู่ในเขตภูเขา มณฑลชานซี ประเทศสาธารณรัฐประชาชนจีน เป็นหนึ่งในสี่ภูเขาอันศักดิ์สิทธิ์ทางพุทธศาสนาของจีน (ประกอบด้วยภูเขาอู่ไถ ภูเขาจิ่วหฺวา ภูเขาเอ๋อเหมย์หรือง้อไบ๊ และภูเขาผู่ถัว) ณ ภูเขาอู่ไถแห่งนี้เป็นที่ประทับของพระมัญชุศรีโพธิสัตว์ ธรรมราชกุมารในคติของพระพุทธศาสนามหายาน
ได้รับการจัดระดับโดยคณะกรรมการจัดระดับคุณภาพสถานที่ท่องเที่ยวแห่งประเทศจีนสถานที่ท่องเที่ยวระดับ AAAAA เมื่อปี 2550

**มรดกโลก**
เขาอู่ไถได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 33 เมื่อปี พ.ศ. 2552 ที่เมืองเซบิยา ประเทศสเปน ด้วยข้อกำหนดและหลักเกณฑ์ในการพิจารณา ดังต่อไปนี้- (ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม- (iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว- (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ- (vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์

**อ้างอิง**
  Mount Wutai 
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:มณฑลชานซี
อ
หมวดหมู่:สถานที่ท่องเที่ยวระดับ AAAAA ในประเทศจีน
หมวดหมู่:พุทธสถานในประเทศจีน
ประเทศไทยในเอเชียนเกมส์ 2006

ประเทศไทย เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) จะจัดขึ้นที่ โดฮา กาตาร์ ระหว่างวันที่ 1 ธันวาคม ถึง 15 ธันวาคม พ.ศ. 2549

**เหรียญรางวัล**

**อ้างอิง**
หมวดหมู่:ชาติในเอเชียนเกมส์ 2006
หมวดหมู่:ประเทศไทยในเอเชียนเกมส์
แม่แบบ:เวทีการประกวดนางงามและนายแบบในประเทศไทย

หมวดหมู่:แม่แบบการประกวดนางงาม
หมวดหมู่:แม่แบบการประกวดความงามชาย
หมวดหมู่:การประกวดนางงามในประเทศไทย
หมวดหมู่:วัฒนธรรมของกลุ่มบุคคลที่มีความหลากหลายทางเพศ
ไซคาเนีย

ไซคาเนีย (Saichania) เป็นไดโนเสาร์หุ้มเกราะชนิดหนึ่ง ชื่อของมันมีความหมายว่าสวยงาม อาศัยอยู่ใน
ยุคครีเทเชียสตอนปลายประมาณ 70 ล้านปีมาแล้ว มันเป็นไดโนเสาร์หุ้มเกราะชนิดหนึ่ง ตรงที่หางคล้ายมีกระบองติดอยู่ กระบองใช้เป็นอาวุธฟาดศัตรู สาเหตุที่มันได้ชื่อว่างดงามเป็นเพราะฟอสซิลของมันอยูในสภาพสมบูรณ์มาก ยาวประมาณ 7 เมตร กินพืชเป็นอาหาร ค้นพบฟอสซิลที่จีนและมองโกเลีย เมื่อปี ค.ศ. 1977

**แหล่งข้อมูลอื่น**
 Saichania at the Dinosaur Kingdom, Nakasato, Japan date=2007-10-05 
*หนังสือที่มีชื่อว่า "ไดโนเสาร์ สัตวโลกล้านปี"
หมวดหมู่:ไดโนเสาร์ในยุคครีเทเชียส
นกกระเรียนยุโรป

นกกระเรียนยุโรป (Eurasian Crane) หรือ นกกระเรียนธรรมดา (Common Crane) เป็นนกในวงศ์นกกระเรียน
ไฟล์:Common Cranes (Grus grus)- Immatures at Bharatpur I IMG 5656.jpg|thumb|left| ลูกนกที่รัฐราชสถาน, อินเดีย
ไฟล์:Common Cranes (Grus grus)- Adults & Immatures at Bharatpur I IMG 5660.jpg|thumb|left| นกโตเต็มที่และลูกนกที่รัฐราชสถาน, อินเดีย
นกกระเรียนยุโรปเป็นนกขนาดใหญ่ นกกระเรียนขนาดกลาง สูง 100-130 ซม.ช่วงปีกกว้าง 180-240 ซม.หนัก 4.5-6 กก. มีสีเทา หัวมีสีดำถึงคอมีเส้นแถบสีขาวบนหัวและพวกขนปีกสีดำ นกที่โตเต็มที่มีมงกุฎแดงที่หัว ร้องเสียงดังเมื่อบินและแผ่ปีก มีการเต้นระบำ กระโจนโดยยกปีกขึ้น
มันผสมพันธุ์ในพื้นที่ชุ่มน้ำทางตอนเหนือของยุโรปและเอเชีย มีประชากรทั่วโลกประมาณ 210,000-250,000 ตัว โดยส่วนใหญ่ทำรังในรัสเซียและสแกนดิเนเวีย ในสหราชอาณาจักร นกกระเรียนเกือบหมดไปในคริสต์ศตวรรษที่ 17 แต่กลุ่มประชากรขนาดเล็กถูกเพาะพันธุ์อีกครั้งในนอร์โฟล์ก (Norfolk Broads) และค่อยๆเพิ่มขึ้นอย่างช้าๆ
นกกระเรียนยุโรปเป็นนกอพบพทางไกลในฤดูหนาว โดยอพยพไปที่ทวีปแอฟริกา (ทางใต้ถึงประเทศโมร็อกโกและประเทศเอธิโอเปีย) ทางใต้ของยุโรป และทางใต้ของเอเชีย (ใต้ถึงเหนือของประเทศปากีสถานและทางตะวันออกของจีน) ฝูงนกอพยพจะบินเป็นรูปตัว V
น้อยครั้งที่จะพบในทางตะวันตกของอเมริกาเหนือโดยจะพบรวมฝูงกับนกกระเรียนเนินทรายอพยพ 
นกกระเรียนยุโรปกินทั้งพืชและสัตว์ อาหารของมันได้แก่ ใบ ราก เบอร์รี่ (รวมถึงเครนเบอร์รี่ (cranberry) ซึ่งอาจตั้งชื่อตามนกกระเรียน) แมลง นกขนาดเล็ก และสัตว์เลี้ยงลูกด้วยนมขนาดเล็ก
นกกระเรียนยุโรปเป็นหนึ่งในสปีชีส์ซึ่งอยู่ใน ข้อตกลงว่าด้วยการอนุรักษ์นกน้ำอพยพแอฟริกา-ยุโรป (AEWA)
Grus grus

**อ้างอิง**
 del Hoyo, J. et al., eds. (1996). Handbook of the Birds of the World 3: 88.

**แหล่งข้อมูลอื่น**
  International Crane Foundation's Eurasian Crane page date=2008-04-19 -  Eurasian Crane (Grus grus) from Cranes of the World (1983) by Paul Johnsgard-  Common Crane videos, photos & sounds on the Internet Bird Collection-  Cranes found breeding in the Fens of East Anglia for the first time in 400 years date=2007-09-30 -   Common cranes discovered in Champagne (France) date=2013-05-23 
ยุรโป
หมวดหมู่:นกในประเทศปากีสถาน
หมวดหมู่:นกในประเทศอินเดีย
กระเรียนยุโรป
กระเรียนยุโรป
ราชวิถีเวิร์ดพีซี

ราชวิถีเวิร์ดพีซี (Rajavithi Word PC) หรือเรียกอย่างไม่เป็นทางการว่า ราชวิถีเวิร์ดพีซี, เวิร์ดราชวิถี หรือ RW เป็นโปรแกรมประมวลคำ ทำงานบนระบบปฏิบัติการเอ็มเอสดอส สร้างขึ้นโดยชมรมไมโครคอมพิวเตอร์ โรงพยาบาลราชวิถี นำโดยนายแพทย์ชุษณะ มะกรสาร เมื่อ พ.ศ. 2526 พัฒนาอย่างต่อเนื่องจนถึง พ.ศ. 2536 รุ่นล่าสุดอยู่ที่รุ่น 2.4 โปรแกรมนี้มีการนำมาใช้สอนเป็นหลักสูตรวิชาคอมพิวเตอร์เบื้องต้นในสถานศึกษาด้วย

**ประวัติ**
ราชวิถีเวิร์ดพีซี พัฒนาขึ้นโดยชมรมไมโครคอมพิวเตอร์ โรงพยาบาลราชวิถี นำโดยนายแพทย์ชุษณะ มะกรสาร เมื่อ พ.ศ. 2526
และออกเผยแพร่สู่ผู้ใช้ครั้งแรก เมื่อ เมษายน พ.ศ. 2529  และได้มี รุ่น 1.1 และ 1.2 ออกมาในเวลาถัดมาไม่นาน ซึ่งรุ่น 1.1 และ 1.2
เพิ่มขีดความสามารถในการพิมพ์ แต่ไม่มีการแก้ไขในส่วนของโปรแกรมแก้ไขข้อความแต่อย่างใด  ราชวิถีเวิร์ดพีซี รุ่น 1.x
สามารถใช้กับการ์ดแสดงผลแบบโมโนโครมที่ดัดแปลงใส่รอมอักขระภาษาไทยลงไป หรือการ์ดภาษาไทย เท่านั้น
รุ่น 2.0 พัฒนาขึ้นให้สามารถใช้กับการ์ดแสดงผลแบบ VGA และ EGA ในภาวะข้อความ และการ์ดแสดงผลแบบ Hercules ในภาวะกราฟิก ได้
เพิ่มความสามารถในการพิมพ์ ซึ่งได้นำออกเผยแพร่เมื่อ ตุลาคม พ.ศ. 2533
รุ่น 2.1 พัฒนาให้สามารถแสดงผลในภาวะกราฟิกกับการ์ดแสดงผลแบบ VGA และ EGA ได้ ออกเผยแพร่เมื่อ 15 กันยายน พ.ศ. 2534
รุ่น 2.2 เป็นรุ่นสำหรับใช้ภายใน ไม่ได้ออกเผยแพร่
รุ่น 2.3 พัฒนาให้สามารถแสดงสีในภาวะกราฟิก เมื่อใช้กับการ์ดแสดงผลแบบ VGA ได้ สามารถเปิดแฟ้มข้อมูลได้ครั้งละ 2 แฟ้มข้อมูล และสามารถสร้างไฟล์สำรอง ซึ่งมีนามสกุล .bak โดยอัตโนมัติเมื่อทำการบันทึก โดยรุ่นนี้มีเมนูแบบพูลดาวน์ เพื่อความสะดวกของผู้เริ่มใช้โปรแกรม  นำออกเผยแพร่เมื่อ 2 สิงหาคม พ.ศ. 2535
นอกจากนี้ยังมีรุ่นอื่นๆ อีก เช่น ราชวิถี PLOT PC ดัดแปลงให้สามารถพิมพ์เอกสารโดยใช้เครื่องพล็อตเตอร์ (Plotter), ราชวิถีเลเซอร์ ดัดแปลงให้สามารถพิมพ์ออกเครื่องพิมพ์เลเซอร์, MRW และ MRW (LASER) ดัดแปลงให้สามารถพิมพ์สูตรคณิตศาสตร์ได้

**ข้อจำกัด**
ราชวิถีเวิร์ดพีซีมีข้อจำกัดในด้านขนาดไฟล์เอกสาร ที่มีความยาวได้ไม่เกิน 64 กิโลไบต์

**ความต้องการของระบบ**
 ไมโครคอมพิวเตอร์ 16 บิต แบบ IBM PC compatible- หน่วยความจำอย่างน้อย 256 กิโลไบต์- การ์ดแสดงผลภาษาไทย (การ์ดภาษาไทย) หรือ การ์ดแสดงผลแบบ Hercules, EGA และ VGA- เครื่องขับแผ่นบันทึกแบบอ่อนอย่างน้อย 1 ตัว- เครื่องพิมพ์- จอภาพแบบสีหรือแบบโมโนโครม

**อ้างอิง**
 ประพัฒน์ อุทโยภาศ. ราชวิถี PLOT. ไมโครคอมพิวเตอร์, 29 (2530), หน้า 86-88.- สมชาติ รุ่งเรืองสรการ. โปรแกรมช่วยราชวิถีพิมพ์อักษรคณิตศาสตร์ (MRW). ไมโครคอมพิวเตอร์, 60 (2533), หน้า 273-278.- บุญเรือน คงเขียว. มีอะไรใหม่ในเวิร์ดราชวิถี 2.0 (1). ไมโครคอมพิวเตอร์, 70 (2534), หน้า 295-301.- บุญเรือน คงเขียว. มีอะไรใหม่ในเวิร์ดราชวิถี 2.0 (จบ). ไมโครคอมพิวเตอร์, 71 (2534), หน้า 327-332.- บุญเรือน คงเขียว. พัฒนาการตามคำเรียกร้อง ราชวิถีเลเซอร์. ไมโครคอมพิวเตอร์, 74 (2534), หน้า 310-316.- สมชาติ รุ่งเรืองสรการ. แนะนำ MRW(LASER). ไมโครคอมพิวเตอร์, 77 (2535), หน้า 323-325.- บุญเรือน คงเขียว. มีอะไรใหม่ในราชวิถี 2.1. ไมโครคอมพิวเตอร์, 78 (2535), หน้า 289-290.- สัมฤทธิ์ แสนธิ. เวิร์ดราชวิถี 2.3 เวิร์ดโปรเซสเซอร์สำหรับคนไทย. ไมโครคอมพิวเตอร์, 102 (2537), หน้า 306-312.- เอกสารคู่มือ PREFACE และ README.FST ซึ่งมาพร้อมกับโปรแกรมราชวิถีเวิร์ดพีซี(สาธารณสมบัติ)

**แหล่งข้อมูลอื่น**
 ดาวน์โหลด ราชวิถีเวิร์ดพีซี ที่ archive.org- title=ดาวน์โหลด ราชวิถีเวิร์ดพีซี รุ่น 2.4-  รูปแบบไฟล์ของโปรแกรมราชวิถีเวิร์ดพีซี
หมวดหมู่:ซอฟต์แวร์ไทย
หมวดหมู่:โปรแกรมประมวลคำ
หมวดหมู่:ซอฟต์แวร์บนดอส
ลอสแอนเจลิสไทมส์

ลอสแอนเจลิสไทมส์ (Los Angeles Times) เป็นหนังสือพิมพ์รายวัน ตีพิมพ์ในลอสแอนเจลิส รัฐแคลิฟอร์เนีย ตั้งแต่ปี ค.ศ. 1881 จากข้อมูลในปี ค.ศ. 2008 ถือเป็นหนังสือพิมพ์ในเมืองใหญ่ที่มียอดขายมากที่สุดเป็นอันดับ 2 ในสหรัฐอเมริกา และมียอดขายเป็นอันดับ 4 ของประเทศ

**อ้างอิง**
หมวดหมู่:หนังสือพิมพ์ในสหรัฐ
แรมโฟริงคัส

แรมโฟริงคัส (Rhamphorhynchus) เป็นเทอโรซอร์ขนาดเล็กที่อาศัยอยู่ในยุคจูแรสซิก มีฟันแหลมคมไว้ใช้สำหรับจับปลา และมีหางยาว ซึ่งปลายหางมีหางเสือรูปสีเหลี่ยมขนมเปียกปูน ซึ่งใช้ในการรักษาสมดุล อาศัยอยู่ในยุคจูแรสซิกตอนต้น-ยุคจูแรสซิกตอนปลาย ค้นพบฟอสซิลที่เยอรมนี ในปีค.ศ. 1831 และยังค้นพบฟอสซิลที่ทวีปแอฟริกาอีกด้วย

**อ้างอิง**
หมวดหมู่:สัตว์เลื้อยคลานที่อาศัยอยู่ในยุคไดโนเสาร์ หมวดหมู่:เทอโรซอร์
หมวดหมู่:สัตว์เลี้ยงลูกด้วยน้ำนมที่สูญพันธุ์ไปแล้ว

หมวดหมู่:สัตว์เลี้ยงลูกด้วยน้ำนม
หมวดหมู่:สัตว์มีแกนสันหลังที่สูญพันธุ์ไปแล้ว
สถานีศูนย์ราชการเฉลิมพระเกียรติ

สถานีศูนย์ราชการเฉลิมพระเกียรติ (Government Complex station; รหัส: PK12) เป็นสถานีรถไฟฟ้ามหานครแบบยกระดับในเส้นทางสายสีชมพู โดยยกระดับเหนือถนนแจ้งวัฒนะในพื้นที่เขตหลักสี่ กรุงเทพมหานคร

**ที่ตั้ง**
สถานีศูนย์ราชการเฉลิมพระเกียรติตั้งอยู่เหนือถนนแจ้งวัฒนะ บริเวณด้านหน้ากรมการกงสุล ในพื้นที่แขวงทุ่งสองห้อง เขตหลักสี่ กรุงเทพมหานคร

**รายละเอียด**

**สีสัญลักษณ์**
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู

**รูปแบบ**
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชั้นชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง

**ทางเข้า–ออก**
ประกอบด้วยทางขึ้น–ลงปกติ ได้แก่- 1 กรมทหารปืนใหญ่ต่อสู้อากาศยานที่ 1, กองร้อยลาดตระเวนระยะไกลที่ 1- 2 กระทรวงยุติธรรม - 3 ศูนย์ราชการเฉลิมพระเกียรติ 80 พรรษา 5 ธันวาคม 2550 (ทางเชื่อมเข้าอาคารจอดรถและซ่อมบำรุง), ศาลปกครอง, ซอยแจ้งวัฒนะ 7- 4 ศูนย์ราชการเฉลิมพระเกียรติ 80 พรรษา 5 ธันวาคม 2550, กรมการกงสุล, กรมสอบสวนคดีพิเศษ, ซอยแจ้งวัฒนะ 9

**แผนผัง**

**เวลาให้บริการ**

**สถานที่ใกล้เคียง**
 ศูนย์ราชการเฉลิมพระเกียรติ 80 พรรษา 5 ธันวาคม 2550
** บริษัท ธนารักษ์พัฒนาสินทรัพย์ จำกัด
** ศูนย์ประชุมวายุภักษ์
** โรงแรมเซ็นทารา ไลฟ์ ศูนย์ราชการ และคอนเวนชันเซ็นเตอร์ แจ้งวัฒนะ- กรมการกงสุล- ศาลปกครอง- กองบัญชาการกองทัพไทย- กรมทหารปืนใหญ่ต่อสู้อากาศยานที่ 1- กองร้อยลาดตระเวนระยะไกลที่ 1- กระทรวงยุติธรรม
** สถาบันเพื่อการยุติธรรมแห่งประเทศไทย (องค์การมหาชน)
** กรมสอบสวนคดีพิเศษ

**รถโดยสารประจำทาง**

**องค์การขนส่งมวลชนกรุงเทพ**
 1 เส้นทางที่มีรถรองรับวีลแชร์

**อ้างอิง**
ศูนย์ราชการเฉลิมพระเกียรติ
หมวดหมู่:สิ่งก่อสร้างตั้งแต่ พ.ศ. 2566
ศูนย์ราชการฯ
วิกิพีเดีย:เสนอบทความคุณภาพ/พระเจ้าเอ็ดเวิร์ดที่ 3 แห่งอังกฤษ

=== พระเจ้าเอ็ดเวิร์ดที่ 3 แห่งอังกฤษ**
พระเจ้าเอ็ดเวิร์ดที่ 3 แห่งอังกฤษ ถูกเสนอเมื่อ 20 เมษายน พ.ศ. 2553 และจะได้รับการพิจารณาภายในวันที่ 4 พฤษภาคม พ.ศ. 2553
 เสนอชื่อโดย Horus | พูดคุย
สนับสนุน 
# สนับสนุน --Sry85 13:46, 25 เมษายน 2553 (ICT)
# สนับสนุน --Tinuviel | พูดคุย 100px 17:23, 9 พฤษภาคม 2553 (ICT)
คัดค้าน
#
#
เสนอแนะการปรับปรุง
#
คุณสุวรรณ

คุณสุวรรณ เป็นกวีหญิงในสมัยกรุงรัตนโกสินทร์ ประพันธ์บทละครเรื่อง พระมะเหลเถไถ และ อุณรุทร้อยเรื่อง  รวมถึง เพลงยาวเรื่องหม่อมเป็ดสวรรค์ และเพลงยาวเรื่องพระอาการประชวรกรมหมื่นอัปสรสุดาเทพ

**ประวัติ**
คุณสุวรรณ เกิดเมื่อปี พ.ศ. 2352 ที่อัมพวา จังหวัดสมุทรสงคราม เป็นธิดาของพระยาอุไทยธรรม (กลาง ณ บางช้าง) กับคุณหญิงน่วม (สกุลเดิม วสุธาร) ทั้ง 2 ท่านมีบุตรธิดารวม 8 คน ดังนี้- บุตรชื่อ กุญ เป็นพระยามหิศรราชสัมพันธ์ ผู้ว่าราชการเมืองสมุทรสงคราม- ธิดาชื่อ ขำ ทำราชการฝ่ายใน เป็นปลัดเจ้าคุณพระตำหนักใหม่ (เรียกว่าคุณปลัดใหญ่)- บุตรชื่อ นุช ไม่ปรากฏข้อมูล- บุตรชื่อ ครุฑ ไม่ปรากฏข้อมูล- ธิดาชื่อ ผัน ไม่ปรากฏข้อมูล- ธิดาชื่อ ภาพ เป็นหม่อมห้ามในกรมหลวงสรรพศิลป์ปรีชา- ธิดาชื่อ สุวรรณ ทำราชการฝ่ายใน- ธิดาชื่อ ศรี ภรรยาพระสุริยภักดี (สนิท)
เมื่อเจริญวัย บิดามารดา จึงได้ถวายตัวให้รับราชการฝ่ายใน สมเด็จพระเจ้าบรมวงศ์เธอ กรมพระยาดำรงราชานุภาพ กล่าวว่าคุณสุวรรณ "มีอุปนิสัยใจรักการแต่งกลอนมาแต่ยังเด็ก ได้ถวายตัวทำราชการฝ่ายในตามเหล่าสกุล เมื่อรัชกาลที่ 3 อยู่ที่ตำหนักพระเจ้าบรมวงศ์เธอ กรมหมื่นอัปสรสุดาเทพ" 
คุณสุวรรณได้แต่งเพลงยาวทำนองเป็นจดหมายเหตุบันทึกเหตุการณ์ขึ้น 2 เรื่องคือ เพลงยาวเรื่องหม่อมเป็ดสวรรค์ และเพลงยาวเรื่องพระอาการประชวรของกรมหมื่นอัปสรสุดาเทพ เพลงยาว 2 เรื่องนี้มีการบันทึกเรื่องราวของหญิงชาววังไว้เป็นอย่างดี รวมถึง "การเล่นเพื่อน" ของหญิงชาววังด้วย
ต่อมาเมื่อ กรมหมื่นอัปสรสุดาเทพสิ้นพระชนม์ลงในปี พ.ศ. 2388 ยังเป็นผลให้ข้าหลวงในพระตำหนักต้องย้ายออกจากพระตำหนักแดงตามธรรมเนียม ขณะนั้นคุณสุวรรณอายุได้ 36 ปี แต่ไม่ปรากฏทำงานในตำแหน่งใด พำนักอยู่ในเรือนนอกในฝ่ายใน ยังคงได้รับพระราชทานเบี้ยหวัดปีละ 1 ชั่ง กับ 5 ตำลึง
จนในสมัยรัชกาลที่ 4 คุณสุวรรณป่วยเป็น "พิกลจริต" ได้ลาออกจากราชการ กระนั้นยังได้รับพระราชทานเบี้ยหวัดปีละ 5 ตำลึง พำนักกับคุณเขียน ธิดาคุณศรี และถึงแก่อนิจกรรมเมื่อวันที่ 12 มีนาคม พ.ศ. 2418 สิริอายุได้ 67 ปี ต้นรัชกาลที่ 5 ในการนี้ทรงพระกรุณาโปรดเกล้าฯ พระราชทานหีบทองทึบใส่ศพเป็นเกียรติยศ

**ผลงาน**
ผลงานประพันธ์ของคุณสุวรรณ เท่าที่พบและได้รับการยอมรับ มีเพียง 4 เรื่อง คือ- กลอนเพลงยาวเรื่องหม่อมเป็ดสวรรค์- กลอนเพลงยาวเรื่องพระอาการประชวรของกรมหมื่นอัปสรสุดาเทพ- บทละครเรื่องพระมะเหลเถไถ- บทละครเรื่องอุณรุทร้อยเรื่อง
ใน 2 เรื่องหลัง กรมพระยาดำรงราชานุภาพทรงกล่าวว่า "เป็นบทบ้าแต่งมิใช่บทละครอย่างปรกติ"
บทละครเรื่องพระมะเหลเถไถ มีความแปลกคือ คุณสุวรรณแต่งเป็นภาษาบ้าง ไม่เป็นภาษาบ้างปนกันไปแต่ต้นจนปลาย แต่ใครอ่านก็เข้าใจความได้ตลอดเรื่อง ส่วนบทละครอุณรุทร้อยเรื่องนั้น คุณสุวรรณเกณฑ์ตัวบทละครเรื่องต่าง ๆ มารวมในเรื่องเดียวกัน มีกระบวนความค่อนข้างเลอะ แต่สำนวนกลอนและการแสดงความรู้เรื่องละครต่าง ๆ กว้างขวาง...แต่มีอยู่บท 1 ในอุณรุทร้อยเรื่องของคุณสุวรรณซึ่งควรสรรเสริญในกระบวนความว่าเป็นความคิดแปลกดี คือ บทจำแลงตัว
นอกจากบทละคร 4 เรื่องข้างต้นยังปรากฏต้นฉบับสมุดไทยที่ระบุผู้แต่งคือคุณสุวรรณ ในหอสมุดแห่งชาติ คือ- บทละครเรื่องพระเอ็ดยง- บทละครเรื่องพระพิรุณ
แต่อย่างไรก็ตาม ยังไม่เป็นการยืนยันว่าเป็นผลงานของคุณสุวรรณจริงหรือไม่

**ในวัฒนธรรมสมัยนิยม**
มีนักแสดงผู้รับบท คุณสุวรรณ ได้แก่- หัสสยา อิสริยะเสรีกุล จากละครเรื่อง หม่อมเป็ดสวรรค์ (2567)

**อ้างอิง**
หมวดหมู่:กวีชาวไทย
หมวดหมู่:สกุล ณ บางช้าง
หมวดหมู่:บุคคลจากอำเภออัมพวา
หมวดหมู่:นักเขียนจากจังหวัดสมุทรสงคราม
เซกโนซอรัส

เซกโนซอรัส (langx|en|:En:Segnosaurus) เป็นไดโนเสาร์ ประเภท (theropod ไดโนเสาร์กินพืช) ที่อยู่ในตระกูล (:En:Therizinosauridae) อยู่ในยุคครีเทเชียสตอนปลายเมื่อประมาณ 90 ล้านปีก่อน ขุดค้นพบฟอสซิลใน ประเทศมองโกเลีย ชื่อมีความหมายว่ากิ้งก่าวิ่งช้า ขนาดลำตัวยาวประมาณ 6 เมตร(19.5 ฟุต) มีลักษณะกระดูกเชิงกรานที่กว้างและแข็งแรง แต่ขาสั้นและหางสั้น เป็นไดโนเสาร์ที่เชื่องช้า และรักสงบ ปากเป็นจะงอย มีหางยาวและว่ายน้ำเก่ง
หมวดหมู่:ไดโนเสาร์ในยุคครีเทเชียส
พระมะเหลเถไถ

พระมะเหลเถไถ เป็นกลอนบทละครที่ประพันธ์โดยคุณสุวรรณ ที่ประพันธ์ขึ้นตามจินตนาการและแต่งขึ้นในสมัยรัชกาลที่ 4 มีความแปลกที่แต่งขึ้นเป็นภาษาบ้าง ไม่เป็นภาษาบ้างปะปนกันไปแต่ต้นจนปลาย แต่ใครอ่านก็เข้าใจความได้ตลอดเรื่อง ถูกกล่าวหาในสมัยนั้นว่าแต่งเมื่อ  “เสียจริต”  หรือ  “มีสติฟุ้งซ่านผิดปกติ” เป็นเรื่องแปลกในวงการกวียุคนั้น
ส่วนใหญ่วางถ้อยคำที่ไม่เป็นภาษาไว้ใน 3 คำท้ายวรรคทุกวรรค กระบวนการแต่งกลอนบทละครก็ดำเนินไปตามธรรมเนียมการแต่งตามแบบฉบับของบทละคร มีการระบุชื่อเพลงที่ใช้ในการขับร้อง ขึ้นกลอนด้วยคำว่า  “เมื่อนั้น” “บัดนั้น” “มาจะกล่าวบทไป” มีบทสระสรงแต่งองค์ทรงเครื่องของตัวละคร  มีบทพรรณนาธรรมชาติ มีบทเกี้ยวพาราสี บทชมนาง เป็นต้น
เนื้อเรื่องกล่าวถึง พระมะเหลเถไถ โอรส ท้าวโปลากะปาหงัน และ นางตาลากะปาลัน แห่งเมืองกะโปลา เมื่อพระมเหลเถไถประพาสป่าพระอินทร์อุ้มสมจนได้นางตะแลงแกง พระธิดา ท้าวมะไล เป็นชายา ขณะที่เดินทางกลับ เกิดรบชิงนางกับเจ้ายักษ์มาลาก๋อย
ผลงานนี้สร้างชื่อเสียงแก่คุณสุวรรณเป็นอย่างมาก จนทำให้เป็นที่รู้จักทั้งในหมู่หญิงชาววังและชนชั้นสูงทั่วไป โดยบทละครทั้งพระมะเหลเถไถและอุณรุทร้อยเรื่อง ได้รับการตีพิมพ์ในสมุดที่เรียกว่า เรื่องพระมะเหลเถไถเรื่อง 1 กับอุณรุทร้อยเรื่อง 
บทละครเรื่องนี้ยังเป็นวรรณกรรมที่วิพากษ์งานวรรณกรรมด้วยกันด้วย โดยล้อเลียนวรรณคดีแบบฉบับโดยเฉพาะบทละครใน เป็นที่สังเกตว่า คุณสุวรรณเลือกใช้คำที่ไม่มีความหมายในภาษาไทยมาใส่ในบทละครเป็นจำนวนมาก แต่ผู้อ่านยังสามารถเข้าใจเนื้อเรื่องจากบริบทแวดล้อมได้ การวิพากษ์ในส่วนนี้ คือ การใช้ภาษาชวามลายูในบทพระราชนิพนธ์เรื่องอิเหนา เนื่องจากบทประพันธ์เรื่องนี้ รัชกาลที่ 2 ทรงสรรคำและปรับคำจากภาษาชวามลายูมาใช้ในบทละครเป็นจำนวนมาก ต่อมาพระบาทสมเด็จพระมงกุฎเกล้าเจ้าอยู่หัว ทรงพระราชนิพนธ์ นิราชพระมเหลเถไถ เพื่อล้อบทละครเรื่องนี้

**อ้างอิง**

**แหล่งข้อมูลอื่น**
 พระมะเหลเถไถฉบับเต็มในวิกิซอร์ซ
หมวดหมู่:บทละคร 
หมวดหมู่:วรรณคดีไทย